cyanic-selkie/wikianc huggingface dataset:
Jordbrukstellingen 1939
Avlinger
Det ble spurt etter ulike type siloer. Det fantes 4230 siloer av mur- eller betong, 1302 av disse var i Hordaland, 624 i Rogaland. Plankesiloer var det 4100, særlig i Oppland, Hedmark og Møre og Romsdal. I alt var det 203931 hester i Norge i 1939. Av storfe var det 1 455016, 1743802 sauer, 248916 geiter, 361953 griser, 26928 kaniner (over 6 mnd), samt fjørfe og bikuber.
Husdyrhold
Saueholdet er endret, fra ullproduksjon mot en mer rasjonell kjøttproduksjon, samtidig som saueholdet er knyttet til visse distrikter. I flatbygdene på Østlandet har bare 2 % av brukene sau, men tilsvarende for øyene i Nord-Norge er 86,8 %.
Pelsdyr
Det er også et rikholdig utvalg dyr i pelsdyrgårdene, og tallet hadde vært sterkt økende i 1930-årene. Sølvrev (493190) og platinarev (4837), blårev (29345) og mink (26209) er de eneste som er i større antall. De fleste pelsdyrgårdene ligger på Vestlandet, mens de gårdene som ligger på Østlandet er færre men større. Pelsdyrholdet er hovedsakelig et sideyrke på mellomstore bruk.
Jordbruksområdene i Norge
Det gis også en sammenfatning over driftsforhold og driftsmåter i de ulike deler av landet. Landet deles opp i naturlige jordbruksområder, slik at forskjellene kommer tydeligere fram.
Niklas Sandberg
Niklas Sandberg er navnet til flere personer:
American Pie: Bryllupet
American Pie: Bryllupet (originaltittel: American Wedding) er en amerikansk filmkomedie regissert av Jesse Dylan. Filmen ble gitt ut 1. august 2003 med originaltittelen American Wedding. Filmen er den tredje i American Pie-filmserien, som en oppfølger til American Pie og American Pie 2.
Handling
Gjengen fra American Pie og American Pie 2 gjenforenes for å delta i bryllupet til Jim Levevstein og Michelle. Jim Levenstein (Jason Biggs) og Michelle (Alyson Hannigan) skal gifte seg – og det i løpet av svært kort tid! Jims bestemor (Angela Paton) er nemlig alvorlig syk og hennes største ønske er å se Jim «trygt i havn». Derfor skal det store skje etter to hektiske uker. Stifler (Seann William Scott) stiller selvsagt opp i bryllupet, men først skal han arrangere det ultimate utdrikkingslag med strippere. Paul Finch (Eddie Kaye Thomas) er selvsagt helt med på disse hedonistiske ritualer, men han godtar ikke at Steve Stifler skal kapre brudepiken, som viser seg å være Michelles (Alyson Hannigan) sexy søster, Cadence (January Jones).
Alle stresser seg gjennom disse hektiske dagene, bortsett fra Jims far Noah Levenstein (Eugene Levy), han er fullstendig avslappet, gir gode råd i øst og vest (som ingen vil ha), og forbereder seg på den største dagen i sitt liv.
Marie d’Agoult
Marie Cathérine Sophie de Flavigny (1805–1876) var en fransk forfatter og journalist, i sin samtid også kjent under forfatterpseudonymet Daniel Stern.
Liv
Marie de Flavigny inngikk i 1827 et fornuftsekteskap med Charles Louis Constant d'Agoult, Comte d'Agoult (1790–1875) og fikk to barn med ham.
I desember 1832 ble hun kjent med den 21 år gamle klavervirtuosen Franz Liszt. De startet opp en affære og ble samboere etter separasjonen fra Charles i 1835. Liszt insisterte på at de tre barna de fikk sammen skulle oppfostres av hans mor, og Marie d'Agoult hadde lenge ingen kontakt med sine barn. Den mest kjente av dem er datteren Cosima som ble Richard Wagners hustru og etter Wagners død var mangeårig leder av Festspillene i Bayreuth.
Marie d'Agoult ble godt kjent med Liszts venner, deriblant Frédéric Chopin som dediserte Études op. 25 til henne. Hun pleiet lenge et nært vennskap med Chopins samboer George Sand, men forholdet surnet gjennom årene, spesielt etter at Sand røpet fortrolige detaljer om d'Agoult til Honoré de Balzac. Uten å anonymisere stoffet i særlig grad publiserte Balzac de intime opplysningene i romanen Béatrix. Romanens tittelbærer Béatrix de Rochefide er basert på Marie d'Agoult.
På grunn av Liszts omfattende turnevirksomhet og hans mange offentlig kjente sidesprang, brøt hun med ham i 1844. d'Agoult hadde gjennom livet affærer med flere betydelige personligheter og overskred tidens grenser for sosialt akseptabel atferd, men kan i dag heller betraktes som et tidlig eksempel på en frigjort kvinne.
Marie d'Agoult foretok mange reiser i Europa og byttet ofte bopel.
Politisk ståsted
I sin ungdom var Marie d'Agout rojalist og legalist, men hun endte opp som republikaner. Politisk var hun moderat. Henri de Saint-Simon og Étienne Cabets utopiske sosialisme betraktet hun som «sjarmerende» men ineffektiv og hun avviste Louis Blanc og Pierre-Joseph Proudhons sekteriske sosialisme som irrasjonell og anarkistisk. Hun sto på at samfunnet burde ledes av velutdannede og velegnede personer og var ikke fremmed for en viss noblesse oblige. Likevel var hun en overbevist demokrat, opptatt av sosial rettferdighet og med omsorg for de fattige og avmektige. Hun støttet en liberal republikanisme basert på en universell politisk frigjøring med statlig støttede initiativ for å redusere fattigdom gjennom gradvise reformer.
Forfatterskap
Forholdet til Liszt skildret hun i den selvbiografiske romanen Nélida (1846). Etter at Essai sur la liberté (1847) fikk en svært god mottakelse i mediene, skjønte d'Agou at styrken hennes lå innen politisk analyse og kommentarvirksomhet, og gav opp fiksjonen. Essai etablerte henne som en feministisk tenker av Mary Wollstonecraft og Germaine de Staëls type.
d'Agou åpnet en litterær salong i Paris allerede i 1836. I den samlet ikke bare litterater og kunstnere seg, men i stigende grad personer som kom til å spille en politisk rolle under den kommende revolusjonen i 1848. Takket være disse bekjentskapene og som øyenvitne under selve hendelsene fikk hun et unikt grunnlag for å skrive Histoire de la Révolution de 1848 som utkom i tre bind fra 1851 til 1853. Historikere regner verket som en balansert og presis beskrivelse av hendelsene under 1848-revolusjonen.
Bibliografi i utvalg
<div style ="">
Brigitte Aubert
Aubert debuterte i 1992 med romanen Les quatre fils du Docteur March. Hun omtales ofte som en av Frankrikes fremste og mest nyskapende kvinnelige krimforfattere. Om sitt forfatterskap har hun uttalt at hun lenge kjente seg ensom blant franske krimforfattere, siden hun ikke skrev sosialrealistiske krimromaner, men «thrillere og noen ganger makabre komedier». Hun siteres også på at «Jeg tar ikke opp seriøse, viktige temaer som urbanisme og proletariatet. Jeg skriver for underholdning.»
Hennes roman La Mort des bois vant Grand Prix de littérature policière for beste franskspråklige kriminalroman utgitt i 1996.
Utover sitt kriminallitterære forfatterskap skriver Aubert barnebøker, og arbeider med film og TV. Hun skriver dreiebeøker og produserer blant annet TV-serien Série Noir for det franske TV-selskapet TF1.
The Cricket on the Hearth
The Cricket on the Hearth er en amerikansk stumfilm fra 1909, regissert av D. W. Griffith.
Brigitte Aubert
Barnebøker
(Skrevet sammen med Gisèle Cavali)
Båtdrag
Det begrepet kan også henvise til båtbygging, ved å referere til lang, smal strimmel av hardt tre som ble lagt på kjølens ytterkant for at den ikke skal slites når båten trekkes på eller over land, se drag.
Ernst August IV av Hannover
Ernst August IV av Hannover (født 18. mars 1914 i Braunschweig, død 9. desember 1987 i Schulenburg (Leine)) var eldste sønn av Ernst August III av Hannover, regjerende hertug av Braunschweig og hertug av Cumberland og prinsesse Victoria Louise av Preussen. Fra sin fødsel var han prins av Hannover, arvehertug av Braunschweig, og ble ved Royal Warrant den 17. juni 1914 utnevnt til prins av Storbritannia og Irland med tiltaleformen Høyhet av kong Georg V av Storbritannia. Gjennom Titles Deprivation Act ble hans familie i 1917 fratatt sine britiske titler, men hans far tildelte igjen medlemmene av sin familie disse titlene i egenskap av overhode for kongehuset Hannover i 1931.
Ernst August ble gift i 1951 med prinsesse Ortrud av Schleswig-Holstein-Sonderburg-Glücksburg (1925–1980), og hadde etterkommere. Han ble gift på nytt i 1980 med grevinne Monika av Solms-Laubach (f. 1929).
Han var tysk statsborger, og oppnådde også britisk statsborgerskap i henhold til Sophia Naturalization Act. Han hadde rett til å få sine forfedres britiske titler (bl.a. hertug av Cumberland og Teviotdale) gjenopprettet hvis han gav avkall på sine tyske titler, men gjorde ikke dette. Som prins av Hannover brukte han tiltaleformen Kongelig Høyhet. Han var overhode for huset Hannover fra sin fars død i 1953 til 1987.
Hans eldste sønn er Ernst August V av Hannover.
Haike van Stralen
Haike van Stralen (født 22. april 1983) er en nederlandsk svømmer.
Hun representerte Nederland under Sommer-OL 2004 i Athen, der hun deltok i stafettene.
The Cricket on the Hearth
Handling
Historien er sentrert rundt Edward som, etter tre år som sjømann, endelig kommer tilbake til hjemstedet.
Men Edward oppdager snart at kjæresten hans allerede er forlovet med en mye eldre mann.
Kim Torry Simmenes
Kim Torry Simmenes (født 1982) er en norsk tidligere svømmer som representerte Vestkantsvømmerne.
Han vant 19 NM-gull og 39 NM-medaljer i perioden 2001–2008.
Riskrem
Riskrem, også kjent som risalamande (dansk pseudo-fransk nydanning fra *riz à l’amande, «ris med en mandel») eller ris à la Malta (svensk, trolig en forvansking av det danske navnet), er en dessert bestående av kald risengrynsgrøt, sukker, vaniljesukker og pisket fløte. Alternativt kan halvsmeltet vaniljeis erstatte fløten.
Servering
Den serveres kald, gjerne med lunken rød saus. Det er vanlig med én eller flere hele mandler i riskremen, hvor den som finner denne får en «mandelgave», gjerne i form av noe spiselig som marsipangris eller lignende.
Skandinavisk juledessert
Riskrem er en tradisjonell skandinavisk juledessert. I Danmark, Norge og Sverige er det vanlig å blande inn hakkede mandler, og i Sverige er det også vanlig å blande inn konsentrert appelsinsaft eller appelsinbiter, apelsinris.
Nord Pool
Selskapet har som vedtektsfestet formål å organisere, drive og videreutvikle en markedsplass for fysisk handel med elektrisk energi og andre energiprodukter i de områder som anses som adekvate, samt tilby tjenester som står i forbindelse med slik handel.
Historikk
Nord Pool Spot AS ble stiftet 27. desember 2001 og har forretningsadresse på Lysaker i Norge. Selskapet ble skilt ut fra Nord Pool ASA (nå råvarebørsen Nasdaq Commodities), som startet opp som Statnett Marked AS i 1993. Nord Pool feirer derfor 30 år i 2023.
Den 20. januar 2016 byttet Nord Pool Spot navn til Nord Pool AS.
I 2019 kjøpte Euronext 66 % av aksjene i Nord Pool.
Pallars Sobirà
Pallars Sobirà er et comarca i Catalonia, hvis hovedstad er Sort.
Det grenser i nord til Frankrike, i øst til Andorra og Alt Urgell, i sør til Pallars Jussà, og i vest til Alta Ribagorça og Val d'Aran.
Kommuner
Pallars Sobirà er delt inn i følgende 15 kommuner (municipis):
Elsa N’Guessan
Elsa N'Guessan (født 17. september 1984) er en fransk svømmer.
Hun representerte Frankrike under Sommer-OL 2004 i Athen, der hun deltok i stafettene.
Eksterne lenker
Elsa N&
Vejen kommune
Vejen kommune oppstod ved sammenslåing av Rødding kommune, Brørup kommune, Holsted kommune og Vejen kommune.
Kommunen inneholder således både områder fra Sydjylland (Ribe amt nord for den gamle grensen) og Sønderjyllands amt (sør for den gamle grensen). Ved kommunevalget 15. november 2005 fikk kommunalbestyrelsen Venstre-flertall, og ordfører Egon Fræhr fra Brørup kommune ble ny borgermester.
Røra stasjon
Røra stasjon ligger til Nordlandsbanen i Inderøy kommune i Trøndelag. Den ligger 51,5 moh, 105,47 km fra Trondheim. Stasjonen ble åpnet under navnet Salberg stasjon i 1905 og skiftet navn til Røra stasjon i 1918.
Etter at stasjonen åpnet, dannet det seg en liten stasjonsby i området, og sentrum i bygda ble etter hvert flyttet opp fra strandstedet Hylla som hadde dampskipsanløp.
Krabbeedderkopper
Krabbeedderkopper (Xysticus) er en slekt av edderkopper i familiegruppen krabbeedderkopper (Thomisidae). De jakter ofte fra blomster hvor de venter på byttedyret. Navnet krabbeedderkopper, har de fått på grunn av sin sidelangs gange, ved en sammenligning med krabber.
Utseende
Kroppen er todelt i en bakkropp og et hode-bryst parti, kalt cephalothorax. Hodet har forfra en slags firkantet form. Foran på hodet er det åtte øyne. Hos krabbeedderkopper er de to fremste beina ekstra kraftige og lange, mens de to bakerste beina er kortere.
Systematisk inndeling med norske arter
Krabbeedderkopper er en gruppe med edderkopper og består av omtrent 385 arter. I Norge er det registrert 13 arter.
Anthony Waters
Anthony «Tony» Waters (født 10. april 1928, død 20. november 1987) var en australsk landhockeyspiller som deltok i de olympiske leker 1964 i Tokyo.
VM i bandy 2015
Bandy-VM for herrer 2015 var det 35. verdensmesterskapet i bandy og ble arrangert i Khabarovsk helt øst i Russland. Mesterskapet var delt inn i en A-turnering, som ble spilt i perioden 29. mars–4. april 2015, og en B-turnering, som gikk av stabelen fra 1. til 6. februar 2015. Alle kampene ble spilt i hallen Arena Erofej.
Russland vant mesterskapet etter finaleseier 5–3 over Sverige. Kasakhstan tok bronsen.
Centre International de Recherches sur l’Anarchisme
Centre International de Recherches sur l’Anarchisme (norsk: Internasjonalt senter for anarkismeforsking; forkortet CIRA) er et bibliotek og forskningssenter for anarkismen.
VM i bandy 2015
Deltakernasjoner
Totalt 16 nasjoner deltok i mesterskapet, åtte i A-VM og ni i B-VM. Canada, som skulle spille i B-VM, trakk laget sitt. Vinnerlaget fra B-VM i 2014, Latvia, erstattet Canada og deltok dermed både i A- og i B-mesterskapet.
Centre International de Recherches sur l’Anarchisme
Historie
CIRA ble grunnlagt i 1957 av den italienske anarkisten og militærnekteren Pietro Ferrua. Fra 1964 befant senteret seg i Lausanne og ble drevet av Marie-Christine Mikhaïlo og hennes datter. I 1975 ble CIRA flyttet til Genève, hvor det ble frem til 1989, da det ble flyttet tilbake til Lausanne. Foredrag og utstillinger er også blant aktivitene som finner sted i senteret. Biblioteket var også representert ved den anarkistiske bokmessen i 2010 i Biel/Bienne. Siden 1959 har Bulletin des CIRA blitt publisert i fransk sprogdrakt; denne inneholder lister over nye tillegg og kildetekster.
VM i bandy 2015
Deltakernasjoner
Kina deltok for første gang i et bandy-VM.
Centre International de Recherches sur l’Anarchisme
Innhold
CIRA har som mål å samle og oppbevare samtlige gjenstander som viser tilknytning til anarkistbevegelsen. Per 2010 finnes det i biblioteket om lag 20,000 bøker på 20 ulike sprog, 4,000 tidsskrifter (de eldste fra 1848), lyd- og videoopptak samt flere plakater og fotografier med anarkistiske motiv. Arkivets katalog er tilgjengelig på nettet. CIRA har ingen midler for å innskaffe nye bøker, men holdes tvertimot gående ene og alene av donasjoner.
VM i bandy 2015
Tabell
Det ble gitt to poeng for seier, ett poeng for uavgjort. Etter hvert uavgjort resultat ble det avholdt straffeslagkonkurranse som skulle rangere lag ved poenglikhet.
Centre International de Recherches sur l’Anarchisme
Liknende prosjekter
Ved siden av CIRA i Lausanne finnes det også i Marseille og Japan liknende arkiver. Prosjekter av samme sort er f.eks. Archive von unten, Bibliothek der Freien (Berlin), Bibliothek von unten (Wien) og Archiv für Alternativkultur (Berlin).
VM i bandy 2015
Gruppe A
I gruppe A ble kampene spilt 2x45 minutter.
Sluttspill B-VM
De 4 vinnerne av kvartfinalene gikk til semifinale, mens de 4 øvrige lagene spilte om plass 5–9.
Kvartfinaler
Kampene ble spilt 2×45 minutter.
Kamp om 7.-plass
Kampen ble spilt 2×30 minutter.
Kamp om 5.-plass
Kampen ble spilt 2×30 minutter.
Kamp om 8.-plass
Kampen ble spilt 2×30 minutter.
Semifinaler
Kampene ble spilt 2×45 minutter.
A-VM
Topp 10
B-VM
Topp 10
Silvermines
Silvermines (irsk: Béal Átha Gabhann) er en landsby i grevskapet Tipperary i Irland. Den ligger umiddelbart nord for fjellkjeden Silverminefjellene (irsk: Sliabh an Airgid) og har fått sitt engelske navn fra de omfattende gruvene av bly, sink, kobber, barytt og ikke minst sølv i nærheten. Helt sør for Silverminefjellene er den høyeste toppen i fjellene, Slievekimalta eller Keeper Hill (irsk: Sliabh Cimeálta) som stiger til 695 meter over havet, og dominerer området. Silvermines ligger i nærheten av byen Nenagh på regionalveien R499. Det er et prestegjeld i det katolske bispedømmet Killaloe og er også i den historiske baroniet Ormond Upper (irsk: Urumhain Uachtarach).
Gruvedrift
Den eldste dokumentasjonen av gruvedrift i distriktet er fra 1289, men var da av kortvarig eksisens. Gruvedrift ble gjenopptatt en gang på 1600-tallet og fortsatte uten avbrudd fram til 1874 da den ikke ble funnet drivverdig lengre. Den ble gjenopptatt i 1949 og kort tid etter ble det oppdaget førsteklasses forekomster av barytt funnet og drevet som dagbrudd fra 1963 av Magcobar (Ireland) Ltd.
Barytt (BaSO4) er det viktigste råstoffet for framstilling av andre bariumsambindinger. Det finnes særlig på hydrotermale ganger og som konkresjoner i sediment. Det har store bruksområde ved produksjon av hvite farger og blir brukt blant annet som fyllstoff i papir og appretur i tekstilindustrien, det vil si kjemisk eller mekanisk etterbehandling av vevet stoff.
Deretter ble det oppdaget malm bestående av 11 prosent bly og sink oppdaget. Dette ble utvunnet i undergrunnen fra 1968 og fram til 1982 av firmaet Mogul of Ireland Ltd. Magcobar-gruven stengte i september 1992, og dens omfattende grus- og slagghauger er et framtredende lokalt landemerke, synlig i milevis. Mogul-gruven ble kjent for de mange fine mineralprøvene den produserte, spesielt av malmmineralene blyglans og sinkblende.
Gruvedrift har vært omtalt i irsk media i forbindelse med at vannforsyningen til landsbyen har blitt truet av forurensing fra slagg fra gruvedriften.
Konsept
Konsept kan vise til:
Silvermines
Transport
Busselskapet Bus Éireann rute 323 fra Newport i Tipperary til Nenagh betjener landsbyen kun på fredager. Det er en reise kl 11.00 til Nenagh. Denne reiser tilbake fra Nenaghs jernbanestasjon kl. 13.45, betjener landsbyen kl. 14.05 og fortsetter til Newport.
Juan Diego Angeloni
Juan Diego Angeloni (født 24. juni 1978) er en argentinsk skytter som konkurrerer i rifleskyting. Han representerte landet sitt under Sommer-OL 2012 i London, der hans beste resultat var nummer 50 i 50 meter rifle, liggende.
Aleksandr Ragulin
Aleksandr Pavlovitsj Ragulin (russisk: Александр Павлович Рагулин; født 5. mai 1941 i Moskva, død 17. november 2004 samme sted) var en russisk ishockeyspiller.
Ragulin var back på Sovjetunionens landslag i ishockey og klubblaget CSKA Moskva. Han spilte 230 kamper på landslaget og scoret 26 ganger. Han ble verdensmester ti ganger, 1963 – 1971 og 1973, og olympisk mester tre ganger.
Pride and Glory
Pride and Glory er en dramafilm fra 2008 regissert av Gavin O'Connor, og med Edward Norton, Colin Farrell, Jon Voight og Noah Emmerich i hovedrollene. Filmen hadde premiere på amerikanske kinoer den 24. oktober 2008. Francis Tierney (Jon Voight) er overhode i en familie som består av flere generasjoner politimenn, og inkluderer hans sønner Francis jr. (Noah Emmerich), Ray (Edward Norton), og hans svigersønn Jimmy Egan (Colin Farrell) som alle er politifolk i New York City.
Sammendrag av handlingen
Flere politimenn blir drept i en skuddveksling i en mislykket operasjon mot gjenglederen Angel Tezo. Francis jr. og hans bror, Ray Tierney (Edward Norton), haster til åstedet og får vite at fire politimenn fra Francis' divisjon ble drept i aksjonen. Francis Tierney Sr. (Jon Voight), en pensjonert politimann av høy rang, presser Ray til å lede gruppen som blir satt til å granske hendelsen. Ray får høre fra et øyenvitne, en ung latinamerikansk gutt, at en blødende Tezo stakk fra åstedet ved å kapre en drosje. En mobiltelefon som muligens tilhørte et gjengmedlem blir også funnet.
Jimmy, Kenny Dugan, Reuben Santiago og Eddie Carbone møtes ved drosjen hvor den døde drosje-sjåføren fremdeles sitter. Disse fire politimennene tilhører en gruppe korrupte politifolk fra NYPD som blir ledet av Jimmy. Under Jimmys ledelse brenner de drosjen og den døde sjåføren, og de må finne Angel Tezo før Ray og politiet gjør det. Senere, under en julemiddag med familien, har Jimmy og Francis en privat diskusjon hvor Francis blant annet avslører kjennskap til noen av Jimmys ulovlige handlinger. En gjeng-relatert skuddveksling finner sted og etterlater bare et vitne, som informerer Ray om at Tezo ble tipset om aksjonen av en venn i NYPD som heter "Sandy".
Ray undersøker Tezos telefon og finner et mottatt anrop fra den samme telefonen som ble funnet utenfor åstedet, som også ble brukt til å ringe politiet etter skytingen, noe som indikerer at vitnet snakker sant. Ray forteller om funnene til Francis, og spør om det er noen som heter Sandy i hans divisjon, men Francis sier nei. Senere konfronterer Francis politimannen Reuben "Sandy" Santiago med det han har fått vite. Sandy innrømmer hva han gjorde, og han uttrykker overraskelse når Francis hevder at han ikke visste hva som foregikk. Santiago forteller at de gjennomførte aksjonen fordi de ville drepe Tezo slik at de kunne samarbeide med en annen narkotika-selger, Casado, men at Santiago advarte Tezo fordi de var venner fra barndommen. Men Sandy trodde Tezo bare ville flykte, og at politiet ikke ville være i fare. Francis krever at Santiago slutter i politiet.
Jimmy blir konfrontert i sitt hjem av Casado, som hadde betalt Jimmy for å drepe Tezo. Casado truer med å skade familien hans hvis problemet ikke blir løst umiddelbart. Jimmy og det korrupte politiet prøver å finne Tezo, og de truer fetteren hans som avslører hvor Tezo befinner seg. Ray finner også Tezos gjemmested, og han går inn i bygningen når han hører skudd. Ray ser Jimmy og gjengen hans som torturerer Tezo til døden. Jimmy dreper Tezo med Ray sin pistol og forteller Ray at han kan bli helten som drepte en politimorder. Ray angriper Jimmy, men innser at han ikke kan gjøre noe ettersom det var hans pistol som drepte Tezo. Sandy kontakter en journalist og røper hva som egentlig skjedde, før han begår selvmord. Politiet gir Sandy og de fire døde politimennene skylden for alt som har skjedd. Francis Jr konfronterer Jimmy, som insisterer at Francis må ha vist om korrupsjonen. Francis Jr innrømmer at han ga Jimmy og enkelte politifolk mer spillerom for å tjene litt ekstra penger, men han er rasende over hvor langt de tok korrupsjonen.
Fetteren til Tezo går offentlig ut og annonserer at Jimmy truet med å skade ham og familien hans. Ray konfronterer Jimmy, og de begynner å slåss. Ray går seirende ut av kampen. Når Ray går ut sammen med Jimmy i håndjern blir de omringet av folk som ønsker rettferdighet. Jimmy ber Ray om å fjerne håndjernene hans. og gi ham tilbake pistolen sin, men Ray nekter. Jimmy blir lynsjet og slått i hjel, men mobben holder Ray tilbake slik at han ikke kan gripe inn. Ray vakler bort fra folkemengden og Jimmy. Francis Jr og Ray kjører vekk fra området. Filmen ender med at Ray, Francis Jr og Francis Sr i ferd med å avgi sine forklaringer.
Ralph Wiggum
Ralph Wiggum (stemme av Nancy Cartwright) er en figur i tegnefilmserien om The Simpsons. Ralph er sønn av Sarah og politimester Clancy Wiggum og går i 2. klasse på Springfield barneskole sammen med blant andre Lisa Simpson.
Ralph er fremstilt som en liten, tykk og noe enkel, til dels tilbakestående, figur. Han har en lei tendens til å putte ulike gjenstander, som lim, fargestifter og meitemark, i munnen og svelge dem, og viser også en nærmest fullstensig manglende evne til å ta til seg lærdom. Han er også kjent for sine på overflaten naive one-linere. Samtidig viser han i blant også trekk som kan tyde på at han egentlig er misforstått intelligent. Han blir ofte også mobbet.
I en episode forelsker Ralph seg også i Lisa, og i en senere episode har også Lisa et mareritt om at hun i fremtiden vil ende opp gift med ham. Han har ikke mange venner, selv om Bart til tider tar ham under sine vinger. I en fremtidsvisjon deler da også Bart og Ralph leilighet og spiller i band sammen.
Ralph opptrådte allerede i første sesong av serien, men siden Ralph-figuren fra første sesong var til dels svært annerledes enn den Ralph seerne senere er blitt kjent med regnes han ofte som en figur fra den andre sesongen.
Davy Crockett – In Hearts United
Davy Crockett – In Hearts United er en amerikansk stumfilm fra 1909 regissert av Fred Balshofer.
Félix Berenguer de Marquina
Don Félix Berenguer de Marquina (født 1736, død 10. oktober 1826) var visekonge av Ny-Spania fra den 30. april 1800 til den 4. januar 1803. Han var også generalguvernør på Filippinene mellom 1788 og 1793.
Federico Gastón Fernández
Federico Gastón Fernández (født 17. oktober 1989) er en argentinsk håndballspiller. Han representerte landet sitt under Sommer-OL 2012 i London, der han endte på tiendeplass med det argentinske landslaget.
Meenoplidae
Meenoplidae er en familie av sikader, og en del av gruppen Fulgoromorpha. Disse små sikadene er hovedsakelig tropiske, men noen arter forekommer i Sør- og Sørøst-Europa. Den best kjente arten er den vidt utbredte Nisia nervosa som lever på ris og forekommer nesten over alt der denne blir dyrket i den gamle verden.
Utseende
Små, avlange sikader. Som vanlig hos Fulgoromorpha har thorax, pannen og ansiktet opphøyde lengdelister. Antennene er små og festet under fasettøynene. De har tre punktøyne, de to ytterste sitter under fasettøynene. Forvingene er store og avrundede, med tydelig årenett. Slekten Nisia og beslektede grupper utmerker seg ved at de mangler lukkede celler i vingen. Et kjennetegn er at en eller flere av de bakerste årene i forvingen (clavus-årene) er knudrete.
Levevis
De fleste medlemmene i familien ser ut til å leve på enfrøbladete planter, for eksempel gress. Arten Nisia nervosa er vidt utbredt og lever på ris, men er ikke regnet som et av de verste skadedyrene her. Noen arter lever i huler.
Systematisk inndeling
Meenoplidae blir delt inn i to underfamilier, Kermesiinae og Meenoplinae, men det er uklart hvilke slekter som plasseres hvor.
Niceto Alcalá Zamora
Niceto Alcalá Zamora (født 6. juli 1877 i Priego de Córdoba, død 18. februar 1949 i Buenos Aires, Argentina) var en spansk politiker som var president i den andre spanske republikk i perioden 11. desember 1931 og 7. april 1936.
Tamanhalvøya
Tamanhalvøya er ei halvøy i Krasnodar kraj i Russland. Den ligger på østsiden av Kertsjstredet mellom Svartehavet og Azovhavet, som skiller Tamanhalvøya fra Krimhalvøya i Ukraina i vest. Tamanhalvøya er rundt 30 kilometer lang (øst-vest) og rundt 12 kilometer bred (nor-sør).
Niceto Alcalá Zamora
Da den spanske borgerkrig brøt ut, var han på utenlandsreise, og han forble i landflyktighet. Da andre verdenskrig brøt ut, befant han seg i Frankrike, og flyktet derfra til Argentina, hvor han forble fram til sin død.
Tamanhalvøya
Historie
I antikken lå det flere greske kolonier på halvøya, først og fremst Hermonassa og Fanagoria. Halvøya har siden ligget under en lang rekke stater og folk som har invadert området gjennom århundrene, blant annet Romerriket, hunerne, khazarene, Kievriket, Det storbulgarske rike, Genova og Det ottomanske rike.
Under andre verdenskrig ble halvøya besatt av Wehrmacht, under oppmarsjen mot Kaukasus i 1942. Tilbaketrekningen fulgte i 1943.
Via Dinarica
Prosjektet Via Dinarica ble lansert i 2010 med sikte på å fremme og utvikle turisme på Vest-Balkan,. Green og Blue Trail er fortsatt under utvikling (2020).
White Trail
White Trail (1 260,8 km) er hovedløypa i Via Dinarica, og følger hovedkammen i De dinariske Alper. Langs denne ruten finnes de høyeste fjelltoppene i hvert enkelt land (unntatt Slovenia). Ruten starter i Razdrto ved foten av Nanosplatået i Slovenia og følger videre grovt sett de kroatiske fjellene i Velika Kapela, Velebit og Dinara. I Bosnia-Hercegovina går leden gjennom landsdelen Hercegovina, deretter gjennom fjellene i Sentral-Montenegro. Ruten ender i Valbonëdalen i De albanske alper i Nord-Albania.
Blue Trail
Blue Trail er fokusert mot kysten av Adriaterhavet, øyene, halvøyene og de noe lavere fjellene her.
Green Trail
Green Trail går gjennom det grønne og frodige innlandet (f.eks. Lika i Kroatia og det sentrale Bosnia) i de østlige skråningene av De dinariske Alpene. Siste del av ruten går også innom vestlige deler av Serbia og Kosovo.
Panama under Panamerikanske leker 1967
Panama under Panamerikanske leker 1967. Panama deltok i de femte Panamerikanske leker som ble arrangert i Winnipeg mellom 23. juli og 6. august 1967. De kom fjortendeplass med en sølv- og tre bronsemedaljer.
Syndicus
Syndicus er en slekt av biller som tilhører gruppen perlebiller (Scydmaeninae) som nå blir regnet til familien kortvinger (Staphylinidae). De er rovdyr som har spesialisert seg på midd.
Utseende
Små (1-2 millimeter), mørke, blanke biller, fint hårete. Antennene er lengre enn hode + thorax, slanke, de tre ytterste leddene er knapt tykkere enn resteb og danner ikke noen markert klubbe. Hodet er nokså stort, kantete, med ganske små fasettøyne. Det er ikke påfallende innsnevret bak. Pronotum er lengre enn bredt, bredest litt foran midten, med fire dype, runde groper ved roten. Dekkvingene er ovale, hver dekkvinge har en dyp lengdegrop ved roten. De dekker hele bakkroppen. Lårene er kølleformede, beina ellers slanke.
Levevis
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Stenichnus-artene kan finnes mellom løvstrø, særlig arten Stenichnus collaris er vanlig i Norge. Ellers kan de finnes i morken ved, noen arter er også knyttet til maur.
Utbredelse
Slekten er utbredt i Sørøst-Asia og Australia.
Katarin Quelennec
Katarin Quelennec (født 28. mai 1980) er en fransk svømmer.
Hun representerte Frankrike under Sommer-OL 2004 i Athen, der hun deltok i stafettene.
Mastodonter
se egen seksjon
Miðnámsflokkurin
Miðnámsflokkurin (norsk oversettelse: «Gymnasiastpartiet») var et politisk parti på Færøyene.
Mastodonter
Mastodonter utvklet seg fra Zygolophodon og oppsto for rundt 5 millioner år siden, og de siste døde ut etter den siste istiden. Noen av dem var hårete i likhet med mammut, og ble i utgangspunktet antatt å være en type mammut, derav det vitenskapelige navnet Mammut. Mastodontene og en del andre tilsvarende slekter utgjør en egen familie som skiller seg fra elefantfamilien gjennom sine kinntenner som hadde en serie koniske forhøyninger, som er tilpasset en diett bestående av løv og frukt i stedet for gress.
Miðnámsflokkurin
Partiet ble stiftet av noen gymnasiaster ved Føroya Studentaskúli i 2007. De ønsket å bygge en ny videregående skole i Tórshavn som samlet gymnaset og yrkesopplæringen. Alle partiene på Lagtinget programfestet dette standpunktet innen valgdagen. Miðnámsflokkurin stilte med Bergur Johannesen (født 1989) fra Argir som sin eneste kandidat ved lagtingsvalget i 2008. Partiet fikk 221 stemmer (0,7 %) og ingen mandater på Lagtinget.
13. serierunde i Tippeligaen 2010
13. serierunde i Tippeligaen 2010 startet mandag 24. mai, en kamp klokken 16:00 Stabæk mot Start, runden fortsatte med fem kamper klokken 18:00 og hovedkampen mellom Viking og Rosenborg på Viking Stadion klokken 20:00. Runden ble avsluttet tirsdag 25. mai med Lillestrøm mot Odd Grenland.
Mastodonter
I hvert fall i Nord-Amerika levde mastodonter fortsatt da menneskene først ankom kontinentet. Det er gjort funn som viser at mastodonter ble jaktet av mennesker. Det er antatt at jakt er hoveårsaken til at de døde ut, selv om andre forklaringsmekanismer som klimaeendring også kan ha spillt inn.
Slekten er hovedsakelig kjent fra Nord-Amerika. Noen arter fra Eurasia regnes også til slekten, men de tilhører sannsynligvis en annen utviklingslinje. De eurasiske artene blir av og til plassert i Zygolophodon, men tilhører kanskje en tredje, ubeskrevet slekt.
Kropp
Moderne rekonstruksjoner basert på både hele og mer fragmentariske skjeletter viser at mastodonter var svært like elefanter og i noen grad, mammuter. Likevel var ikke mastodontene nære slektninger. Sammenlignet med mammuter, hadde mastodonter kortere ben, en lengre kropp og var mer muskuløs enn elefanter. Den moderne elefanttypen som likner dem mest i bygning er asiatiske elefanter.
Størrelse
Mastodonter kunne bli svært store, og flere av artene er større enn noen nålevende elefant. Den gjennomsnittlige kroppsstørrelse til den best kjente arten, M. americanum, var omkring 2,3 m i høyden over skuldrene. Dette er gjennomsnittet for arten, men store hanner kunne komme opp i 2,8 m over skuldrene. Imidlertid er det 35-årige eksemplaret AMNH 9950 2,89 meter høy og hadde en estimert vekt på 7,8 tonn. En annen stor hann er beregnet til 3,25 meter høy og 11 tonn. En annen art, M. borsoni, er kjent fra en 30-40 år gamle hann som var 3,9-4,1 meter høy og veide et sted mellom 14 og 16 tonn.
Hode og tenner
Som moderne elefanter var hunnene mindre enn hannene. Hunnenen hadde en noe lavere og lengre hodeskalle med lange og slakt buede støttenner. Hannene hadde tyngre bygde skaller og tyngre og mer buede støttenner. Mastodonter hadde kinntenner med en serie koniske spisser, svært forskjellige fra mammut- og elefanttenner som har en rekke riller av tannemalje. Mastodontenes tenner var først og fremst egnet til å tygge blader, barnåler og grener av trær og busker. De har også levdt av gresskar, og vært den primære spredningsmekanismen for deres frø. Da masodontene ble utryddet på de amerkianske kontinentene forsvant i stor grad disse plantene fra den ville floraen.
Oppdagelse og slektsnavnet Mammut
Det første funn av en mastodont var en enkelt kinntann, som veide 2,2 kilo. Den ble funnet i landsbyen Claverack i New York, i 1705. Det ukjente dyret ble kjent som «incognitum».
De første knoklene som ble samlet og studert vitenskapelig, ble funnet i 1739 i Kentucky av franske soldater. Soldatene tok dem med seg og de havnet på Muséum national d'histoire naturelle i Paris. Senere ble tilsvarende rester funnet i Sør-Carolina. Ifølge de lokale slavene var knoklene bemerkelsesverdig like dem fra afrikanske elefanter som de kjente fra hjemlandet. Funnet ble snart etterfulgt av komplette knokler og støttenner i Ohio, og folk begynte å referere til «incognitum» som en mammut, tilsvarende dem som ble gravd ut i Sibir på denne tiden.
Zoologer merket seg imidlertid at tennene fra mammut og elefanter var svært forskjellig fra tennene til «incognitum», som hadde rader med store koniske spisser, noe som indikerte at de arbeidet med en annen type elefantdyr enn de til da kjente. I 1806 kalte den franske anatomen Georges Cuvier «incognitum» for «Mastodon», et navn som ble hengende ved som populærnavn. Den var imidlertid allerede beskrevet som Mammut (ikke Mammuthus som slektningene i elefantfamilien), og dette navnet ble bedømt å ha forrang.
Den lange forhistorien med fragmentariske funn og uklare tolkninger har gjort at slekten har fått flere navnt gjennom historien:
Selv om reglene for International Code of Zoological Nomenclature gir prioritet til det eldste navnet (i dette tilfellet Blumenbachs slekt), var det stor motstand mot å oppgi Cuviers navn. Resultatet er at navnet «mastodont» brukes som et allmennavn på slekten.
Johann Friedrich Hännel
Johann Friedrich Hännel (også Hänel) (født ca. 1710 i Sachsen, død 6. januar 1761 i København) var en tysk rokokkobilledhugger som virket i Danmark.
Hännel kom til Danmark omkring 1731. Her har han arbeidet med modellen av Christiansborg slott samt utførte billedhuggerarbeider i herregården Bregentveds kapel. Dessuten har han hatt inspeksjon over Det Kongelige Marmorværk i Norge i fire år. Han var virksom på flere kongelige slott hvor han utførte statuer, vaser, konsollbord og lignende i stukk, sandsten og eketre.
25. januar 1745 giftet Hännel seg med billedhugger Jacob Fortlings avdøde kones søster, Elisabeth Mandørpff (1728–1780). Etter Hännels død giftet hun seg med hans etterfølger Johann Gottfried Grund. Hännel ble begravet i Sankt Petri kirkes nye urtegård i København.
Almeida
Almeida er en bykommune og et sogn øst i det portugisiske distriktet Guarda.
Freguesier
Kommunen Almeida er delt inn i 16 freguesier (sogn):
Magnum ’44
Magnum 44 (originaltittel: Magnum Force) er en amerikansk actionthriller og kriminalfilm fra 1973 med Clint Eastwood i hovedrollen. Regi er ved Ted Post. Filmen handler om den egenrådige San Francisco-etterforskeren "Dirty" Harry Callahan som må hanskes med en borgervern-gruppe som dreper personer i San Franciscos underverden. Dette er en andre filmen i serien om Dirty Harry.
Handling
En selvtekts-gruppe kledd i politiuniformer har begynt å myrde San Franciscos mest kjente gangstere. En etter en får kjeltringer som har unnsluppet tiltale, den straffen de fortjener. Harry Callahan blir satt på saken og desto nærmere han kommer løsningen skjønner han at hans eget liv er i fare. Etterhvert viser det seg at gruppen har forgreninger inn i politiets rekker.
Om filmen
Filmen innbrakte rundt 40 millioner dollar på kino i USA.
Den ble godt mottatt av kritikerne og har fått 81 % på Rotten Tomatoes. VGs anmelder gav den terningkast fem.
Nathaniel Ward
Nathaniel Ward (født 1578, død oktober 1652) var en puritansk prest og utgiver av pamfletter i England og i Massachusetts i de amerikanske koloniene. Han skrev den første konstitusjonen (grunnloven) i Nord-Amerika i 1641.
Bakgrunn
Han var sønn av John Ward, en kjent puritansk prest, og vokste opp i Haverhill i Suffolk i England. Han studerte jus og tok eksamen fra Emmanuel College ved Universitetet i Cambridge i 1603. Han praktiserte som advokat før han reiste rundt i Europa. I Heidelberg møtte han den tyske protestantiske reformatoren David Pareus som overtalte ham til å bli prest. I 1618 var han kapellan for et selskap med engelske kjøpmenn i Elbing i Preussen. Han dro siden tilbake til England og i 1628 ble utpekt til rektor av landsbyen Stondon Massey i Essex. Han ble snart anerkjent som en av de fremste puritanske prester i Essex.
Hans far John Ward, i henhold til en minnetavle som ble satt opp av hans sønner i koret av kirken i Haverhill, hadde vært prest i Suffolk i 25 år. Begge brødrene til Nathaniel Ward var prester og skribenter som ham selv. Den eldste, Samuel Ward, prest i Ipswich, var forfatter av The Life of Faith, The Wonders of the Loadstone, og andre tekster, mens den yngste, John Ward den yngre, var rektor av St. Clement's i Ipswich og et medlem av en forsamling i Westminster og holdt to prekener i underhuset som ble trykket og utgitt.
I 1631 ble Nathaniel Ward tilkalt av biskopen av London, William Laud, og rettsatt for hans uoverensstemmelser med den engelske kirke. Laud forsøkte å få ham til tilpasse seg kirken, men uten å nå fram. To år senere, i 1633, ble han fratatt sin posisjon som prest. Wards to brødre fikk også unngjelde for deres avvik fra den engelske kirke. Tidlig det neste året, i 1634, satte han seil for New England i Nord-Amerika.
I Nord-Amerika
Hans og eneste bosted i Amerika var i Ipswich i Massachusetts hvor Thomas Parker allerede var prest ved stedets kirke, og Ward bosatte seg som hans kollega. To år senere, grunnet skrøpelig helse, gikk han av som prest. Han fortsatte å bo i Ipswich og mens han bodde der satte han sammen for kolonien Massachusetts en The Body of Liberties, en lovtekst om friheter. Dette lovverket ble fattet av den lovgivende forsamling i Massachusetts Bay i desember 1641. Det var det første lovverket som ble etablert i New England. Det definerte frihet i de begreper som var moderne for sin tid, en lovsamling basert på prinsippene og rettighetene fra engelsk frihetsbegreper slik de var definert i Common law («Felles lov»), Magna Carta og i Det gamle testamente. Imidlertid trodde Ward på teokrati (Guds styre, en styreform hvor religion eller tro spiller en dominerende rolle) framfor demokrati (folkestyre, en styreform som baserer seg på at folket bestemmer hva slags politikk som skal føres).
På mange vis var den mer moderne enn den engelske vanlige loven, og viste at de amerikanske pilegrimene istedenfor å utlede hele deres lov fra Mosebøkene, etablerte med denne som utgangspunkt fundamentale prinsipper som likhet, samfunnets ønsker, og en fordomsfrihet som er moderne i henhold til den tid den er skrevet.
En av hans epigrammer var:
The Scaramanga Six
The Scaramanga Six er et britisk rockeband som er mest kjent for sine mange aggressive liveband, deres utagerende og teatralske sanger og genuint uavhengige holdning.
Nathaniel Ward
I Nord-Amerika
I 1645 begynte Ward på sin andre bok, The Simple Cobler of Aggawam in America, ferdigstilt høsten 1646, sendt til England og utgitt i januar 1647. Den ble utgitt under dekknavnet «Theodore de la Guard», noe som var en spinkel forkledning av hans eget navn, Theodore, som var en gresk ekvivalent av hebraiske Nathaniel, og de la Guard var fransk for Ward. Grunnet at den engelske borgerkrigen gikk mot slutten, og puritansk overbevisning var blitt mer akseptabelt, seilte han snart tilbake til sitt opprinnelige hjemland, antagelig i selskap med Edward Winslow, som dro i midten av desember. Han hadde etter sigende en «hard viterseilas». En andre utgave av Simple Cobbler ble utgitt kort tid etter Wards ankomst, og en tredje og fjerde utgave fulgt det samme året, alle med viktige tillegg og endringer. Alle utgavene har datoen 1647, men ingen senere utgaver har blitt trykket i England, skjønt to utgaver har kommet ut i USA, begge i Boston, den ene i 1713 og den andre i 1843, redigert av David Pulsifer.
The Scaramanga Six
Bandet har historisk sett vært basert rundt en kjerne av musikerne Paul Morricone, Steven Morricone og Julia Arnez. The Scaramanga Six spiller en lunefull og forsiktig-arrangert blanding av tung rock, vokal pop, rockabilly og intense sanger.
Ola Innset
Ola Morris Innset (født 1985 i Sverige) er en norsk historiker og forfatter. Han har særlig forsket på nyere europeisk politisk historie og liberalisme.
Innset tok mastergrad i historie ved Universitetet i Oslo på en avhandling om den østerrikske tenkeren Franz Borkenau og hans bruk av totalitarismebegrepet. Han tok doktorgrad i historie fra European University i Firenze om Mont Pelerin Society og (ny-)liberalismens historie. Han har skrevet artikler om politisk filosofi i Agora og i Radikal portal.
Han har spilt i indiepopbandene Making Marks, Mylittlepony og Sunturns.
Han debuterte som skjønnlitterær forfatter med romanen Lisboa i 2013.
Nathaniel Ward
I Nord-Amerika
Simple Cobbler er en liten bok som «til tross for dens bitterhet, og dens mangel på toleranse» er «full av eiendommelig originalitet, bister humor og kraft», i henhold til antologien Colonial Prose and Poetry: The Transplanting of Culture 1607-1650 som ble utgitt i 1903. I henhold til antologien er boken «antagelig den mest interessante litterære framførelse på første halvdel av 1600-tallet i de engelske koloniene som senere ble De forente stater.»
Han skrev også flere religiøs-politiske pamfletter.
Omtrent et år etter hans ankomst i England ble Ward prest ved kirken i Shenfield i Essex, rundt 8 km fra Stondon Massey hvor han fikk seg bosted. Han holdt denne posten til sin død høsten 1652.
Fanagoria
Fanagoria (også skrevet Phanagoria) var i antikken den største greske kolonien på Tamanhalvøya ved Kertsjstredet i dagens Russland, og var en betydelig handelsby gjennom flere hundre år. Den var nest etter Pantikapaion en av hovedbyene i Det bosporanske rike.
Beliggenhet
Fanagoria ligger på østsiden av Kertsjstredet (i antikken kalt det kimriske Bosporos), som knytter Svartehavet til Azovhavet. Byen ble bygget på nordsiden av spissen på Tamanhalvøya, noen få kilometer øst for Hermonassa. Rundt en tredjedel av det tidligere byområdet ligger i dag under vann.
Antikken
Fanagoria ble grunnlagt i 543 f. kr. som en koloni av Teos. På 400-tallet ble byen innlemmet i Det bosporanske rike. Den var deretter stadig truet av angrep fra skyterne. Etter at det herskende dynastiet døde ut falt riket i 107 f.Kr. til Mitridates VI av Pontos, som innsatte sin sønn Mankares som konge. Under de mithridatiske kriger stilte Fanagoria seg på romernes side og var i forbund med Roma etter dette. På 300-tallet e.Kr. ble byen ødelagt av hunerne.
Middelalder
På 600-tallet ble Fanagoria hovedstad i det storbulgarske rike som ble grunnlagt av Kubrat. Den siste bulgarske herskeren var Khan Batbajan (eller Vatbajan), sønn av storkhanen Kubrat. Senere falt byen under khasarisk og bysantinsk innflytelse. Den bysantinske keiseren Justinian II bodde der rundt år 700 som flyktning og ble svoger til khasarenes hersker.
Videospillåret 2015
Videospillåret 2015 er en oversikt over hendelser og lanseringer med tilknytning til videospill i 2015.
Fanagoria
Middelalder
På 900-tallet ble området erobret av Kievriket, og Fanagoria ble fortrengt av Tmutorokan, som ble bygget på ruinene av Hermonassa. Rundt 1000-tallet ble byen et handelssted for venetianerne og genoveserne, og ble i 1349 sete for erkebispedømmet Matrega. På 1400-tallet havnet den under krimtatarisk og ottomansk herredømme og forsvant etter dette fra historien.
Galleri
Bilder fra rekonstruerte festningsanlegg:
The Day After (1909)
The Day After er en amerikansk stumfilm fra 1909 regissert av D. W. Griffith.
Handling
Historien er sentrert rundt Mr. og Mrs. Hilton, som skal arrangere en nyttårsfest. Men de drikker alt for mye punsj, og blir derfor beruset.
Neste morgen er Mr. Hilton, som føler seg veldig syk, samvittighetsfull over oppførselen sin kvelden før. Han er bekymret for å møte sin kone, frem til han oppdager at hun føler seg minst like dårlig selv.
Faisalabad
Faisalabad, tidligere Lyallpur, er en by i Punjab-provinsen øst i Pakistan og er landets tredje største by. Ved folketellingen i 2017 bodde det 3,2 millioner i selve byen og 7,8 millioner i hele Faisalabad-distriktet. Faisalabad er en viktig industriby og et trafikknutepunkt i denne delen av Pakistan.
Lyallpur ble grunnlagt sist på 1800-tallet som en av de første planlagte byene i Britisk India. Den ble oppkalt etter koloniadministratoren James Lyall. Byen oppstod i forlengelsen av storstilt kanalbygging og oppdyrking av steppene i Punjab, som ble omstilt til handelsjordbruk. I 1977 ble byen omdøpt til Faisalabad, dels for å vise avstand til kolonifortiden, dels for å ære kong Faisal av Saudi-Arabia, som hadde stått Pakistan nært.
Geografi
Faisalabad ligger på Rachna Doab, en av de store elveslettene i landskapet Punjab. Elven Chenab ligger 30 kilometer unna i nordvest, og Ravi 40 kilometer unna i sørøst. Begge tilhører Indus’ nedbørfelt.
Byen ligger 183 meter over havet. Det er høyere enn flomslettene ved Chenab og Ravi, noe som beskytter byen mot oversvømmelser. Landskapet heller svakt, opptil 0,3 meter per kilometer, fra nordøst til sørvest. Det meste av vanningen kommer derfor fra Chenab.